b"\n_START_ARTICLE_\nThomas D. Boyatt\n_START_SECTION_\nBiografia\n_START_PARAGRAPH_\nNascut el 4 de mar\xc3\xa7 de 1933 a Cincinnati, Ohio, es gradu\xc3\xa0 a l'Institut de Wyoming el 1951 i, posteriorment, en B.A. a la Universitat de Princeton el 1955. M\xc3\xa9s tard, reb\xc3\xa9 el M.A. a la Fletcher School of Law and Diplomacy. Entre 1956 i 1959 serv\xc3\xad a les Forces A\xc3\xa8ries dels Estats Units d'Am\xc3\xa8rica._NEWLINE_L'any 1959 s'un\xc3\xad al cos d'Afers Exteriors dels Estats Units i serv\xc3\xad en diverses missions diplom\xc3\xa0tiques al voltant del m\xc3\xb3n, incloent vice-c\xc3\xb2nsol a Xile (1960-1962), ajudant de sots-secretari del Tresor (1962\xe2\x80\x931964), agent econ\xc3\xb2mic a Luxemburg (1964\xe2\x80\x931966) i conseller pol\xc3\xadtic a Xipre (1967\xe2\x80\x931970). M\xc3\xa9s tard, esdevingu\xc3\xa9 ajudant especial de l'ajudant del Secretari d'Estat del Pr\xc3\xb2xim Orient a Washington DC. Fou director d'Afers de Xipre entre 1971 i 1974 i l'any seg\xc3\xbcent fou nomenat membre del Seminari S\xc3\xa8nior de Pol\xc3\xadtica Estrangera. L'any 1975 esdevingu\xc3\xa9 Ministre-conseller a l'ambaixada dels Estats Units a Xile. L'any 1978 fou nomenat ambaixador dels Estats Units a la Rep\xc3\xbablica de l'Alt Volta (actual Burkina Faso) pel President Jimmy Carter, i l'any 1980 fou nomenat de nou per a exercir, diplom\xc3\xa0ticament, com a ambaixador dels Estats Units a Col\xc3\xb2mbia. L'any 1983 fou promogut a Ministre de Carrera d'Afers Exteriors._NEWLINE_El 29 d'agost de 1969 fou pres com a ostatge en el segrest del vol TWA 840 quan activistes palestins del Front Popular per a l'Alliberament de Palestina prengueren l'aeronau. Boyatt, com la resta dels altres passatgers, fou alliberat m\xc3\xa9s tard i d'en\xc3\xa7\xc3\xa0 reb\xc3\xa9 molts premis i medalles pel seu \xc2\xabvalor\xc2\xbb i \xc2\xabhero\xc3\xafcitat\xc2\xbb durant el segrest._NEWLINE_Tot i que es retir\xc3\xa0 del servei d'Afers Exteriors l'any 1985, esdevingu\xc3\xa9 vicepresident de Sears World Trade i president d'U.S. Defense Systems (USDS) l'any 1990. M\xc3\xa9s tard es convert\xc3\xad en membre i garant del Consell Consultiu de l'Escola Woodrow Wilson de la Universitat de Princeton entre 1984 i 1988. Tamb\xc3\xa9 fou membre del Consell Consultiu de l'Escola Patterson de la Universitat de Kentucky i \xc3\xa9s, actualment, director de l'Institut per a l'Estudi de la Diplom\xc3\xa0cia a la Universitat de Georgetown, on imparteix classes. _NEWLINE_Tamb\xc3\xa9 exerceix de president del Consell d'Afers Exteriors, una organitzaci\xc3\xb3 paraig\xc3\xbces que compr\xc3\xa8n onze entitats que donen suport d'Afers Exteriors, aix\xc3\xad com de tresorer d'AFSA-PAC. Tamb\xc3\xa9 \xc3\xa9s membre de l'Acad\xc3\xa8mia Estatunidenca de Diplom\xc3\xa0cia i molts altres consells corporatius i sense \xc3\xa0nim de lucre. Est\xc3\xa0 casat amb Maxine Freedom Boyatt (Shearwood, de naixement) i t\xc3\xa9 cinc infants, sent Christopher Lynn Boyatt un dels seus fills."